cyanic-selkie/wikianc huggingface dataset:
देवीपुरा, नैनीताल तहसील
देवीपुरा, नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
विजय नाहर
विजय नाहर (जन्म 8 नवम्बर 1942) भारतीय लेखक व इतिहासकार है जो अपनी भारतीय इतिहास एवं राजनेताओं पर लिखी संदर्भ पुस्तकों के लिए जाने जाते है।
?: अ क्वेश्चन मार्क (२०१२ फ़िल्म)
?: अ क्वेश्चन मार्क 2012 की हिंदी भाषा की हॉरर फिल्म है, जिसे एलिसन पटेल और यश दवे ने लिखा और निर्देशित किया है और ट्रिपलटेक मोशन पिक्चर्स द्वारा निर्मित है। इसे परसेप्ट पिक्चर कंपनी द्वारा वितरित किया गया था। फिल्म को सेंट ट्रोपेज़ इंटरनेशनल फिल्म फेस्टिवल, फ्रांस में नौ नामांकन और दो पुरस्कार मिले। अखलाक खान ने सर्वश्रेष्ठ अभिनेता का पुरस्कार जीता जबकि उदय रजनी ने सर्वश्रेष्ठ संपादन का पुरस्कार जीता। फिल्म को मेक्सिको में ओक्साका फिल्म फेस्टिवल में स्टैंडिंग ओवेशन भी मिला।
विजय नाहर
कार्यक्षेत्र
विजय नाहर 25 वर्षों तक हरियाणा व राजस्थान प्रान्त में राष्ट्रीय स्वयंसेवक संघ में प्रचारक रहे है।इनके लघुभ्राता धर्मचंद ने भी अपना जीवन राष्ट्रीय स्वयंसेवक संघ को समर्पित किया। वर्तमान में नाहर मरुधर विद्यापीठ समिति पाली के अध्यक्ष है। इन्होंने राजस्थान बनवासी कल्याण परिषद उदयपुर एवम राजस्थान प्रौढ़ शिक्षा केन्द्र के संस्थापक मंत्री के पद पर कार्य किया है। ये मीसाबंदी भी रहे है और 1975 में कांग्रेस सरकार द्वारा लगाए गए आपातकाल के खिलाफ आंदोलन भी किया है। जयप्रकाश नारायण के 113 वे जन्मोत्सव पर इन्होंने आपातकाल के अनुभव बताते हुए पाली में कहा कि आर एस एस के कार्यकर्ताओं के साथ उदयपुर में आपातकाल के विरोध में शवयात्रा निकली गयी। कार्यकर्ता नारे लगा रहे थे । पुलिस जैसे ही चौंकी कार्यकर्ताओं ने पुतला जमीन पर गिरा दिया।पुलिस के सामने यह समस्या हो गयी कि क्या करे।यह अजनबी हालात बन गए कि पुतले को पुलिस स्टेशन कैसे लाया जाए। नाहर ने 1955 से 1982 तक हरियाणा व राजस्थान में राष्ट्रीय स्वयंसेवक संघ के नाते कार्य किया। 1977 में इनके नेतृत्व में राजस्थान में भारतीय जनता पार्टी के 40 में से 38 विधायक उदयपुर क्षेत्र के जीते। इस समय यह उदयपुर के आर एस एस विभाग प्रचारक थे।
?: अ क्वेश्चन मार्क (२०१२ फ़िल्म)
यह न केवल भारतीय सिनेमा में बल्कि दुनिया भर में पहली बार था जब कोई फिल्म बिना शीर्षक के रिलीज़ हो रही थी। इसके बजाय, अनदेखी, अनसुनी कहानी का वर्णन करने के लिए जो कुछ भी इस्तेमाल किया गया था वह एक प्रतीक था, "?" हालांकि, सेंसरशिप नियमों के कारण फिल्म को एक लिखित शीर्षक "प्रश्न चिह्न" के साथ रिलीज़ करना पड़ा।
विजय नाहर
लेखन
नाहर की भारत के प्रधानमंत्री नरेंद्र मोदी पर लिखी पुस्तक 'स्वर्णिम भारत के स्वप्नद्रष्टा नरेंद्र मोदी पिंकसिटी पब्लिशर्स द्वारा प्रकाशित हुई जिसे राजस्थान की सरकारी विद्यालयों के पुस्तकालयों के लिए चयनित किया गया। इस पुस्तक का विमोचन आर एस एस नेता इन्द्रेश कुमार व भूतपूर्व भाजपा प्रदेशाध्यक्ष अशोक परनामी एवं महर्षि दयानंद विश्वविद्यालय के वाइस चांसलर पी. एल. चतुर्वेदी ने राजस्थान चेम्बर भवन ऑफ कॉमर्स में किया। 2014 में पुस्तक के मार्केट में आते ही मीडिया में इस पर चर्चा शुरू हो गयी। 2016 में नाहर की तीन पुस्तकें प्रकाशित हुई।पहली मालवा सम्राट भोज पर "सम्राट भोज परमार"थी जिसे पिंकसिटी पब्लिशर्स ने प्रकाशित किया। राजस्थान उच्च शिक्षा मंत्री कालीचरण सराफ ने इसका विमोचन किया।
?: अ क्वेश्चन मार्क (२०१२ फ़िल्म)
यह फुटेज पाया शैली में बनी फिल्म है।
विजय नाहर
लेखन
अगली पुस्तक राजस्थान की मुख्यमंत्री वसुंधरा राजे पर "वसुंधरा राजे एवं विकसित राजस्थान" नाम से प्रभात प्रकाशन दिल्ली द्वारा प्रकाशित हुई। पुस्तक मार्किट लांच से पहले राजस्थान के राज्यपाल महामहिम कल्याण सिंह जी को भेंट की गई। यह अभीतक वसुंधरा राजे के जीवन पर लिखी पहली पुस्तक है।  राजस्थान के राज्यपाल कल्याण सिंह ने भारतीय इतिहास पर नाहर की शोध की प्रशंसा की।
राष्ट्रीय स्वयंसेवक संघ के सरसंघचालक मोहन भागवत ने विजय नाहर की पंडित दीनदयाल के जीवन पर लिखी पुस्तक "भारत के आधुनिक ब्रम्हर्षि पं. दीनदयाल उपाध्याय का विमोचन किया। पिंकसिटी पब्लिशर्स द्वारा प्रकाशित इस पुस्तक का लोकार्पण राजस्थान के गृहमंत्री गुलाबचंद कटारिया ने अपने आवास पर किया। विजय नाहर ने पुस्तक की प्रेस वार्ता में संवाददाताओं से कहा कि पंडित दीनदयाल से उनकी पहली मुलाकात 1962 में सिरोही में हुई। इसके बाद कई बार आर एस एस की बैठकों में मिलना हुआ जिससे पंडित जी को नजदीक से जानने का मौका मिला। पुस्तक को लिखने में एक माह का समय लगा।  पुस्तक में दीनदयालजी के भारत राष्ट्र के लिए योगदानों का जिक्र किया है। शिक्षा पत्रिका शैक्षिक मंथन में नाहर द्वारा प्रेरक प्रर्संगो का वर्णन अलग खंड में व् एकात्म मानववाद के सिद्धांत को अलग से विश्लेषित करने की अलहदा शैली को सराहा। नाहर की जैन तेरापंथ समाज के पहले व नोवें आचार्य भिक्षु व तुलसी पर "मृत्युंजय महायोगी आचार्य भिक्षु" व "युगद्रष्टा युगपुरुष आचार्य तुलसी प्रकाशित हुई। दोनों पुस्तकों का विमोचन आचार्य महाश्रमण ने किया।
भारतीय इतिहास में योगदान
विजय नाहर ने भारतीय इतिहास के 467 ई. से 1200 ई. के कालखंड जिसे अंधकार युग कहा जाता है, पर 6 पुस्तकें लिखी है। इस कड़ी में आविष्कार प्रकाशन द्वारा प्रकाशित पहली पुस्तक शीलादित्य सम्राट हर्षवर्द्धन एवं उनका युग मे 467 ई. से 810 ई तक के उत्तर भारत के राजवंशों व सम्राटों के बारे में तथ्य सहित विस्तृता से लिखा है। सम्राट हर्ष की राजनीतिक कूटनीतिज्ञता, साहित्य प्रेम, दानशीलता,कुशल प्रशासन्ता, धार्मिक सहिष्णुता व संगठन शक्ति को बहुत विस्तार से लिखा है। अगली पुस्तक सम्राट यशोवर्मन में मौखरि साम्राज्य के इतिहास के साथ साथ सम्राट यशोवर्मन व सम्राट ललितादित्य मुक्तापीड के इतिहास के बारे में लिखा। यह पुस्तक व इसके आगे की कड़ी की सारी पुस्तकें पिंकसिटी पब्लिशर्स जयपुर द्वारा प्रकाशित की गई । विजय नाहर ने यह खोज की कि यशोवर्मन चन्द्रवंशी क्षत्रिय था एवं मौखरि राजवंश का उत्तराधिकारी था। मौखरि सम्राट सुब्रत वर्मा का उत्तराधिकारी भोग वर्मा व उसका उत्तराधिकारी मनोरथ वर्मा व उसका उत्तराधिकारी सम्राट यशोवर्मन था। उज्जैन पर हुए अरब मुस्लिम आक्रांता सेनापति जुनेद को यशोवर्मन ने भारतीय सीमा से बाहर खदेड़ दिया। वृद्धावस्था में अपने मित्र सम्राट ललितादित्य मुक्तापीड से संधि कर उत्तर भारत व दक्षिण भारत को संगठित किया। विजय नाहर की इस पुस्तक को 2018 में राजस्थान सरकार द्वारा सरकारी स्कूल की लाइब्रेरी के लिए चयनित किया गया। इसी कड़ी की अगली पुस्तक सम्राट मिहिर भोज एवं उनका युग प्रकाशित हुई जिसमें गुर्जर प्रतिहार वंश का इतिहास के बारे में विस्तृत जानकारी मिलती है। विजय नाहर ने लिखा कि सम्राट मिहिर भोज ने भारतीय संस्कृति के शत्रु म्लेच्छों को पराजित ही नही किया अपितु भारतीय सीमा से बाहर खदेड़ कर इस तरह भयाक्रांत कर दिया कि वह आने वाली एक शताब्दी तक भारत मे कदम नही रख सके। नाहर ने बताया कि मिहिर भोज के युग मे भारत सोने की चिड़िया कहलाया। मिहिर भोज के राज में आर्थिक संपन्नता थी, चोर डाकुओं का भय नही था। सर्वाधिक अरब मुस्लिम लेखक भारत आये व यहाँ की संस्कृति से प्रभावित होकर इसका प्रचार सम्पूर्ण विश्व में किया। इसी कड़ी की अगली पुस्तकों में सम्राट भोज परमार में 950 ई. से 1100 ई. तक के भारतीय इतिहास की विवेचना की। सम्राट भोज परमार के युग में हुए राजनीतिक की नहीं बल्कि सांस्कृतिक, सामाजिक आर्थिक, शैक्षणिक, साहित्यिक एवं वास्तुशिल्प की प्रगति एवं परिवर्तन का बड़े विस्तार से वर्णन किया है। नाहर ने लिखा कि भोज ने धर्माधारित शासन व्यवस्था स्थापित की। विकेन्द्रित शासन व्यवस्था थी। कर बहुत कम थे, दंड व्यवस्था कठोर थी। समाज में महिलाओं का उच्च एवं आदरणीय सम्मानीय स्थान था। सम्राट भोज केवल पराक्रमी शाशक ही नही अपितु 30 ग्रंथों का रचनाकार व साहित्यकारों का संरक्षक भी था। नाहर ने 636 ईसवी से 1204 ईसवी तक भारतीय राजाओ के पराक्रम को अपनी अगली पुस्तक "प्रारंभिक इस्लामिक आक्रमण एवं भारतीय प्रतिरोध" में उजागर किया। संदर्भ सहित पहली बार यह लिखा कि गुजरात के सोमनाथ मंदिर को गजनवी द्वारा खंडित करना सरासर निराधार है। मोहम्मद गजनवी था थानेसर(हरियाणा) से आगे नही बढ़ सका न ही सिंध विजय कर पाया। गजनवी भारतीय राजाओं से पराजित हुआ।सम्राट भोज परमार ने गजनी तक उसका पीछा किया। गजनी में गजनवी भोज के समक्ष गिड़गिड़ाया व भारत की और कभी आंख नही उठाने का संकल्प लिया।
सम्मान
सुंदर सिंह भंडारी ट्रस्ट की तरफ से 2018 में यू आई टी ऑडिटोरियम, कोटा में नाहर को उनके राष्ट्रीय स्वयंसेवक संघ में योगदान के लिए तत्कालीन राजस्थान गृहमंत्री गुलाबचंद कटारिया एवम केंद्रीय सामाजिक न्याय मंत्री थांवरचन्द्र गहलोत द्वारा सम्मानित किया गया। 23 जून 2019 को एक बार फिर उदयपुर नगर निगम सभागार में सुंदरसिंह भंडारी चेरिटेबल ट्रस्ट, उदयपुर की तरफ से राष्ट्रसेवा, भारतीय के असली इतिहास की पुस्तकों व वनवासी आदिवासी क्षेत्र के लोगो को समाज की मुख्य धारा से जोड़ने के कार्य हेतु राजस्थान के नेता प्रतिपक्ष व भूतपूर्व गृहमंत्री गुलाबचंद कटारिया ने विजय नाहर को सुंदरसिंह भंडारी सम्मान से नवाजा।
डी. बी. चंद्रेगौड़ा
डी. बी. चंद्रेगौड़ा भारतीय जनता पार्टी से संबंधित भारतीय राजनीतिज्ञ हैं। वे २००९ में हुए आमचुनाव में कर्नाटक के बैगलुरू उत्तर चुनाव क्षेत्र से १५ वीं लोकसभा के लिए सदस्य निर्वाचित हुए हैं।
रानी मुखर्जी
रानी मुखर्जी हिन्दी फिल्मों की एक प्रसिद्ध अभिनेत्री हैं। 2005 में वे बॉलीवुड के शीर्ष 10 शक्तिशाली लोगों में सिर्फ एक महिला थी। रानी ही एक ऐसी अभिनेत्री है जिसे फिल्मफेयर ने 3 साल लगातार (2004-2006) बॉलीवुड की शीर्ष अभिनेत्री घोषित किया।
रानी समाज सेवा के कामों में बहुत सक्रिय रहती हैं और उन्होंने बहुत सारी संस्थाओं के लिये चंदा इकठ्ठा किया है।
उन्होंने 2 विश्व टूर में हिस्सा लिया है जहाँ बॉलीवुड के और सितारों के साथ उन्होंने स्टेज शो में दर्शकों के सामने प्रदर्शन किया। अपने पहले टूर में वे आमिर खान, ऐश्वर्या राय बच्चन, अक्षय खन्ना और ट्विंकल खन्ना के साथ थीं और दूसरे में शाहरुख़ खान, सैफ अली ख़ान, प्रीती ज़िंटा, अर्जुन रामपाल और प्रियंका चोपड़ा के साथ दिखीं|
2005 में उन्हें बॉलीवुड की तरफ से पाकिस्तान के राष्ट्रपति परवेज़ मुशर्रफ के साथ खाने पर न्योता दिया गया। 2006 में उन्हें बाकी बॉलीवुड अभिनेत्रियों के साथ ऑस्ट्रेलिया के कोम्मनवेल्थ खेलों में भारतीय परंपरा का प्रदर्शन किया।
व्यक्तिगत जीवन
रानी मुखर्जी का जन्म २१ मार्च १९७६ को कोलकाता के एक बंगाली परिवार में हुआ। इनके पिता राम मुखर्जी निर्देशक रह चुके हैं और उनकी माँ एक गायक है। उनका भाई राजा भी फिल्म निर्देशक हैं। अभिनेत्री काजोल उनकी रिश्तेदार हैं।
कैरियर
उनको पहली सफलता फिल्म गुलाम से मिली जिसने उन्हें "खंडाला गर्ल" नाम से चर्चित कर दिया। हालाँकि फिल्म कुछ ख़ास सफल नहीं रही पर "आती क्या खंडाला" गाने ने उन्हें दर्शकों का चहेता बना दिया। उनकी पहली बड़ी सफल फिल्म रही शाहरुख़ खान के साथ "कुछ कुछ होता है"। हालाँकि उनका किरदार इस फिल्म में सीमित था पर फिल्म की सफलता से वे निर्देशकों की नज़रों में आ गयीं। इसके बाद उन्हें कई फिल्मों में काम मिला पर वे ज्यादा सफल नहीं रहीं।
उनकी अगली फिल्में "बादल","चोरी चोरी चुपके चुपके" और "मुझसे दोस्ती करोगे!" कुछ ख़ास कमाल नहीं कर पायी| पर साथ ही उन्हें यशराज बैनर के टैली फिल्म करने का मौका जरुर मिला। उनकी अगली सफल फिल्म रही विवेक ओबेरोई के साथ "साथिया"(2002), जिसके लिये उन्हें फिल्मफेयर पुरस्कार भी मिला।
उन्हें अपनी अगली सफलता के लिये लंबा इंतज़ार करना पड़ा जो उन्हें मिली मणिरत्नम की फिल्म "युवा" से। उन्हें अपने किरदार के लिये दूसरा फिल्मफेयर पुरस्कार मिला। उनकी अगली फिल्में "हम तुम", वीर-ज़ारा ", "बंटी और बबली " और "ब्लैक" बड़ी सफल रही और उन्हें बॉलीवुड की शीर्ष अभिनेत्रियों में जगह मिली। 2004 -2006 का दौर उनके लिय सुनहरा दौर रहा। फिल्म "ब्लैक" से उन्होंने अपने अभिनय का एक शक्तिशाली परिमाण दिया जहाँ उन्हें एक अंधी-बहरी लड़की का किरदार करने को मिला।
अपोहवाद
बौद्धों के अनुसार सभी पदार्थ क्षणिक हैं अत: वे सामान्य की सत्ता नहीं मानते। यदि सामान्य नित्य है तो वह अनेक व्यक्तियों में कैसे रहता है? यदि सामान्य नित्य है तो नष्ट पदार्थ में रहनेवाले सामान्य का क्या होता है? अत: वह किसी अन्य वस्तु से संबंधित न होकर अपने आपमें ही विशिष्ट एक सत्ता है जिसे स्वलक्षण कहा जाता है। अनेक स्वलक्षण पदार्थों में ही अज्ञान के कारण एकता की मिथ्या प्रतीति होती है और चूंकि लोकव्यवहार के लिए ऐसी प्रतीति की आवश्यकता है इसलिए सामान्य लक्षण पदार्थ व्यावहारिक सत्य तो हैं किंतु परमार्थत: वे असत्‌ हैं। शब्दों का अर्थ परमार्थत: सामान्य के संबंध से रहित होकर ही भासित हाता है। इसी को 'अन्यापोह' या 'अपोह' कहते हैं। अपोह सिद्धांत के विकास के तीन स्तर माने जाते हैं। दिंनाग के अनुसार शब्दों का अर्थ अन्याभाव मात्र होता है। शांतरक्षित ने कहा कि शब्द भावात्मक अर्थ का बोध कराता है, उसका अन्य से भेद ऊहा से मालूम होता है। रत्नकीर्ति ने अन्य के भेद से युक्त शब्दार्थ माना। ये तीन सिद्धांत कम से कम अन्य से भेद को शब्दार्थ अवश्य मानते हैं। यही अपोहवाद की विशेषता है।
मान्यता
शब्द तथा अर्थ सम्बन्ध के विषय मॅ बौद्धॉ का मत अपोहवाद कहलाता है, इस मत के जनक बौद्ध न्याय के प्रतिपादक दिड्नाग माने जाते हैं, वे अपने प्रमाणसमुच्चय के पाँचवे परिच्छेद में अपोहवाद की संकल्पना प्रस्तुत करते हैं, अपोह का अर्थ है वस्तु से भिन्न का निषेध। जैसे गौ का अर्थ है अगौ का निषेध, बौद्धो का यह अपोहवाद उनके तात्विक, तार्किक चिंतन की परिणति है। बौद्धॉ ने अपने तत्त्व चिंतन मॅ यह स्थापित किया है कि किसी भी वस्तु की कोई सनातन या निरपेक्ष सत्ता नहीं है, जो भी सत है वह क्षणिक है, ऐसी स्थिति मॅ स्वभावत यह प्रश्न उठ खडा होता है जब किसी वस्तु का कोई रूप स्थिर नहीं है तो फिर किसी शब्द का संकेतित अर्थ किसे माना जाए तथा क्यॉ माना जाए जब हम किसी वस्तु जैसे गाय को देखकर ऐसा कहतॅ है यह गाय है तो शब्द का उच्चारण करने से पूर्व ही संवेदित वस्तु का स्वरूप परिवर्तित हो जाता है ऐसी स्थिति मॅ शब्द से वस्तु सत का निर्देशन नहीं किया जा सकता है। वस्तु सत स्वलक्षण है जो ज्ञाता ज्ञेय भेद से रहित तथा निर्विकल्पक है। स्वलक्षण से उत्पन्न संस्कार \प्रत्यय को विकल्पो से युक्त कर वस्तु के सामान्यीक्र्त रूप को ही शब्द द्वारा निर्देशित किया जाता है यह निर्देशन हमेशा निषेध रूप मॅ होता है जब हम कहते है कि ‘ यह गाय है तो यँहा गाय शब्द उन वस्तुओ के अभाव को दिखलाता है जो गाय नहीं है
प्रकार
अपोह के दो रूप माने गए है 1 पर्युदास रूप जो भावात्मक है 2 प्रसज्य प्रतिषेध जो निषेधात्मक है दिड्नाग ने शब्द बौद्ध के संर्दभ में प्रसज्य प्रतिषेध को ही शब्द का वाच्य अर्थ माना था भावात्मक मानस बिबं की कल्पना उन्होंने शब्द के वाच्य अर्थ के रूप मॅ नहीं की थी। शांतरक्षित [परवर्ती बौद्ध आचार्य] इसे स्वीकार करता है
आलोचना
1 यहाँ किसी एक शब्द से संकेतित वस्तु को जानने के लिये असंख्य वस्तुओं का निषेध करना आवश्यक होता है सभी का निषेध करने हेतु उनका ज्ञान होना चाहिए जो कि असंभव है
2 अपोहवाद को मानने पर व्यावहारिक जीवन मॅ ज्ञान की व्याख्या कठिन हो जाएगी। किसी बालक को हाथी दिखाकर इतना बताना काफी है कि यह हाथी है यहाँ दोहरे निषेध की आवश्यक्ता नहीं है
महत्त्व
वस्तुतः अपोहवाद का उद्देश्य भाषा की उस प्रवृति को दूर करना है
जिसमें हम शब्दों के अनुरूप हम बाह्य वस्तुओं को स्वीकार कर लेते है इनके अनुसार शब्द का स्वरूप \अर्थ मानव रचित है
तार्केक (चंद्रमा)
तार्केक (Tarqeq), जो सेटर्न LII (अस्थायी पदनाम S/2007 S 1) के रूप में भी जाना जाता है, शनि का एक प्राकृतिक उपग्रह है। इसकी खोज की घोषणा 5 जनवरी 2006 और 22 मार्च 2007 के मध्य लिए गए प्रेक्षणों के आधार पर, 13 अप्रैल 2007 को स्कॉट एस शेपर्ड, डेविड सी. जेविट, जान क्लेयना और ब्रायन जी मार्सडेन द्वारा हुई थी। यह इनुइट चंद्र देवता तार्केक पर नामित हुआ है, और अनियमित उपग्रहों के इनुइट समूह का एक सदस्य है। व्यास मे यह करीब सात किलोमीटर है।
तार्केक की कक्षा 0.1081 की विकेन्द्रता के साथ 49.90° (क्रांतिवृत्त से; 49.77° शनि के विषुववृत्त से) के झुकाव पर स्थित है, और अर्ध्य-मुख्य अक्ष 17.9106 गीगामीटर है। इसकी कक्षीय अवधि 894.86 दिवसों की है।
मोहन रानडे
मोहन रानडे (जन्म नाम : मनोहर आप्टे ; 25 दिसंबर 1930 - 25 जून 2019), भारत के एक महान स्वतंत्रता सेनानी थे जिन्होंने गोवा मुक्ति आंदोलन में भाग लिया, और कस्टोडियो फर्नांडीस नाम के एक गोवा पुलिसकर्मी की पूर्व-निर्धारित हत्या के लिए चौदह साल पुर्तगाली जेल में बिताए।
आरम्भिक जीवन
मोहन रानडे का जन्म 25 दिसंबर 1930 को भारत के महाराष्ट्र में सांगली में एक मराठी ब्राह्मण परिवार में हुआ था। उनका जन्म का नाम  मनोहर आप्टे था।  गोवा मुक्ति आंदोलन में शामिल होने पर उन्होंने छद्म नाम मोहन रानाडे को अपनाया।
गोवा मुक्ति आंदोलन में भूमिका (1953-1969)
महाराष्ट्र के आरके बर्वे द्वारा प्रोत्साहित किए जाने पर, आप्टे ने 1949 में अवैध रूप से गोवा में प्रवेश किया और परनेम में रहकर छात्रों के लिए मराठी भाषा के एक निजी शिक्षक के रूप में नौकरी करने लगे। लेकिन गोवा में अवैध रूप से प्रवेश करने के लिए गिरफ्तारी वारंट जारी होने के बाद वह जल्द ही महाराष्ट्र लौट आए। उन्होंने 1950 में विष्णुपंत वज़े की सहायता से मोहन रानडे के छद्म नाम के तहत फिर से अवैध रूप से गोवा में प्रवेश किया और फिर से सवोई वेरेम में हिंदू छात्रों के एक छोटे से निजी समूह के लिए मराठी भाषा के शिक्षक के रूप में काम करना शुरू कर दिया। वह अपने छात्रों को पुर्तगालियों के खिलाफ जवाबी कार्रवाई करने के लिए प्रोत्साहित करते थे। अवैध रूप से गोवा में प्रवेश करने के लिए उन्हें फिर से गिरफ्तार कर लिया गया और भारत से निर्वासित कर दिया गया।
सन् 1953 में वे उग्रवादी संगठन 'आजाद गोमांतक दल' में शामिल हो गए। संगठन के सदस्य के रूप में सन् 1954 में सिलवासा की मुक्ति में वे शामिल हुए और फिर अवैध रूप से गोवा में प्रवेश किया।
गिरफ्तारी और कारावास
22 अक्टूबर 1955 को, रानाडे ने हथियार लूटने के इरादे से बेतिम पुलिस स्टेशन पर एक सशस्त्र डकैती का प्रयास किया। लेकिन पुलिस ने रानाडे के पेट में गोली मार दी और घायल कर दिया। रानाडे को गिरफ्तार किया गया, उन पर विभिन्न अपराधों (सशस्त्र डकैती, सुनियोजित हत्या, आदि) का आरोप लगाया गया। उन पर पुर्तगाल में मुकदमा चलाया गया और उन्हें 26 साल के कारावास की सजा सुनाई गई।
उन्हें लिस्बन के पास काक्सियास जेल में रखा गया था, जहां पहले छह साल तक एकांत कारावास में रखा गया था। दिसंबर 1961 में भारत द्वारा गोवा के विलय के सात साल से अधिक समय बाद, जनवरी 1969 में उन्हें रिहा कर दिया गया। इस तरह लगभग चौदह साल जेल में बिताने के बाद वे मुक्त हुए। तमिलनाडु के तत्कालीन मुख्यमंत्री, सीएन अन्नादुराई और पोप पॉल षष्टम् के हस्तक्षेप ने उनकी मुक्ति को सुनिश्चित करने में महत्वपूर्ण भूमिका निभाई थी।
सम्मान
रानडे को 2001 में पद्म श्री और 2006 में सांगली भूषण से सम्मानित किया गया था उन्हें उनके सामाजिक कार्यों के लिए 1986 में गोवा पुरस्कार से भी सम्मानित किया गया था।
जीवन का अन्तिम खण्डऔर मृत्यु
रानडे ने गोवा मुक्ति आंदोलन पर दो पुस्तकें लिखीं: 'स्ट्रगल अनफिनिश्ड' और 'सतीचे वाण' (सती के वाण)। उन्होंने पुणे में एक धर्मार्थ संगठन चलाया जो आर्थिक रूप से पिछड़े पृष्ठभूमि के छात्रों की शिक्षा को प्रायोजित करता है। पांच साल से अधिक समय तक वे गोवा रेड क्रॉस के अध्यक्ष रहे। उन्होंने अपने जीवन के अन्तिम कुछ वर्ष पुणे शहर में बिताए जहाँ 25 जून, 2019 को उनका निधन हो गया।
क्यूं रिश्तों में कट्टी बट्टी
क्यूं रिश्तों में कट्टी बट्टी ज़ी टीवी पर प्रसारित होने वाली एक भारतीय ड्रामा टेलीविज़न सीरीज़ है। इसका प्रीमियर 14 दिसंबर 2020 को हुआ और इसका निर्माण अरविंद बब्बल ने किया। इसमें सिद्धांत वीर सूर्यवंशी और नेहा मर्दा ने अभिनय किया है।।।
बिलासपुर विधानसभा निर्वाचन क्षेत्र, हिमाचल प्रदेश
बिलासपुर विधानसभा निर्वाचन क्षेत्र हिमाचल प्रदेश विधानसभा के 68 निर्वाचन क्षेत्रों में से एक है। बिलासपुर जिले में स्थित यह निर्वाचन क्षेत्र अनारक्षित है। 2012 में इस क्षेत्र में कुल 71,367 मतदाता थे।
चुनावी आंकड़े
2012 के विधानसभा चुनाव में बुम्बेर ठाकुर इस क्षेत्र के विधायक चुने गए।
कालक्रम
सर्वर
कंप्यूटर के क्षेत्र में, सर्वर हार्डवेयर या सॉफ्टवेयर का एक संयोग है जिसे क्लाइंट की सेवा के लिए डिज़ाइन किया गया है। जब हम केवल 'सर्वर' कहते हैं तब इसका अर्थ एक ऐसा कंप्यूटर है जो किसी सर्वर ऑपरेटिंग सिस्टम को चालू रख रहा हो सकता है। लेकिन साधारणतः 'सर्वर' का अर्थ सेवा प्रदान करने में सक्षम किसी सॉफ्टवेयर या संबंधित हार्डवेयर से होता है।
प्रयोग
सर्वर शब्द का प्रयोग खास तौर पर इनफॉरमेशन टेक्नोलॉजी (सूचना प्रौद्योगिकी) के क्षेत्र में किया जाता है। अनगिनत सर्वर ब्रांडों वाले उत्पादों (जैसे हार्डवेयर, सॉफ्टवेयर तथा/अथवा ऑपरेटिंग सिस्टम्स के सर्वर एडिशन) की उपलब्धता के बावजूद आज के बाज़ारों में Apple (ऐपल) और Microsoft (माइक्रोसॉफ्ट) की बहुलता है।
सर्वर हार्डवेयर
सर्वर ऍप्लिकेशन (अनुप्रयोग) के आधार पर, सर्वरों के लिए आवश्यक हार्डवेयर भिन्न-भिन्न होते हैं। एब्सोल्यूट CPU की गति साधारणतः किसी सर्वर के लिए उतनी महत्वपूर्ण नहीं होती है जितनी एक डेस्कटॉप मशीन के लिए होती है। एक ही नेटवर्क में अनगिनत उपयोगकर्ताओं को सेवा प्रदान करना सर्वर का काम होता है जिससे तेज नेटवर्क कनेक्शन और उच्च I/O थ्रूपुट (throughput) जैसी विभिन्न आवश्यकताएं सामने आतीं हैं। चूंकि सर्वरों को साधारणतः एक ही नेटवर्क पर एक्सेस किया जाता है इसलिए ये बिना किसी मॉनिटर या इनपुट डिवाइस के हेडलेस मोड में चालू रह सकते हैं। उन प्रक्रियाओं का प्रयोग नहीं होता है जो सर्वर की क्रियाशीलता के लिए जरूरी नहीं होते हैं। कई सर्वरों में ग्राफ़िकल यूज़र इंटरफ़ेस (GUI) नहीं होते हैं क्योंकि यह अनावश्यक होता है और इससे उन संसाधनों का भी क्षय होता है जो कहीं-न-कहीं आवंटित होते हैं। इसी तरह, ऑडियो और USB इंटरफ़ेस (अंतराफलक) भी अनुपस्थित रह सकते हैं।
सर्वर अक्सर बिना किसी रूकावट और उपलब्धता के कुछ समय के लिए चालू रहता है लेकिन यह उच्च कोटि का होना चाहिए जो हार्डवेयर की निर्भरता व स्थायित्व को अत्यंत महत्वपूर्ण बना सके.यद्यपि सर्वरों का गठन कंप्यूटर के उपयोगी हिस्सों से किया जा सकता है लेकिन मिशन-क्रिटिकल सर्वरों में उन विशिष्ट हार्डवेयर का प्रयोग होता है जो अपटाइम को बढ़ाने के लिए बहुत कम विफलता दर वाला होता है। उदाहरणस्वरूप, तीव्रतर व उच्चतम क्षमता वाले हार्डड्राइवों, गर्मी को कम करने वाले बड़े-बड़े कंप्यूटर के पंखों या पानी की मदद से ठंडा करने वाले उपकरणों और बिजली की बाधित होने की स्थिति में सर्वर की क्रियाशीलता को जारी रखने के लिए अबाधित बिजली की आपूर्तियों की मदद से सर्वरों का गठन हो सकता है। ये घटक तदनुसार अधिक मूल्य पर उच्च प्रदर्शन और निर्भरता प्रदान करते हैं। व्यापक रूप से हार्डवेयर अतिरिक्तता का प्रयोग किया जाता है जिसमें एक से अधिक हार्डवेयर को स्थापित किया जाता है, जैसे बिजली की आपूर्ति और हार्ड डिस्क. इन्हें इस प्रकार व्यवस्थित किया जाता है कि यदि एक विफल हुआ तो दूसरा अपने-आप उपलब्ध हो जाय. इसमें त्रुटियों का पता लगाने व उन्हें ठीक करने वाले ECC मेमोरी डिवाइसों का प्रयोग किया जाता है; लेकिन बिना ECC मेमोरी वाले डिवाइस डाटा में गड़बड़ी पैदा कर सकते हैं।
सर्वर अक्सर रैक-माउंटेड (रैक पर रखे) होते हैं तथा इन्हें सुविधा और सुरक्षा की दृष्टि से शारीरिक पहुंच से दूर रखने के लिए सर्वर कक्षों में रखा जाता है।
कई सर्वरों में हार्डवेयर को शुरू करने तथा ऑपरेटिंग सिस्टम को लोड करने में बहुत समय लगता है। सर्वर अक्सर व्यापक पूर्व-बूट मेमोरी परीक्षण व सत्यापन करते हैं और तब दूरदराज के प्रबंधन सेवाओं को शुरू करते हैं। तब हार्ड ड्राइव कंट्रोलर्स सभी ड्राइवों को एक साथ शुरू न करके एक-एक करके शुरू करते हैं ताकि इससे बिजली की आपूर्ति पर कोई ओवरलोड न पड़े और तब जाकर ये RAID प्रणाली के पूर्व-जांच का कार्य शुरू करते हैं जिससे अतिरिक्तता का सही संचालन हो सके. यह कोई खास बात नहीं है कि एक मशीन को शुरू होने में कई मिनट लगते हैं, लेकिन इसे महीनों या सालों तक फिर से शुरू करने की आवश्यकता नहीं हो सकती है।
इंटरनेट पर सर्वर
लगभग इंटरनेट की पूरी संरचना एक क्लाइंट-सर्वर मॉडल पर आधारित होती है। उच्च-स्तर के रूट नेमसर्वर, DNS सर्वर और रूटर्स इंटरनेट पर ट्रैफिक का निर्देशन करते हैं। इंटरनेट से जुड़े ऐसे लाखों सर्वर हैं जो पूरे विश्व में लगातार चल रहे हैं।
इंटरनेट सर्वरों द्वारा प्रदान की जाने वाली सेवाओं में शामिल हैं:
एक साधारण इंटरनेट उपयोगकर्ता के द्वारा की गई हर एक कार्रवाई में एक या एक से अधिक सर्वर के साथ एक या एक से अधिक संपर्क की आवश्यकता पड़ती है।
ऐसी भी कई प्रौद्योगिकियां हैं जो इंटर-सर्वर स्तर पर संचालित होती हैं। अन्य सेवाओं में संबंधित सर्वरों का उपयोग नहीं होता है; उदाहरणस्वरूप, सहकर्मी-दर-सहकर्मी फ़ाइल शेयरिंग, दूरभाषी के कुछ कार्यान्वयन (जैसे - स्काइप), भिन्न-भिन्न उपयोगकर्ताओं को टेलीविज़न कार्यक्रमों की आपूर्ति [जैसे - Kontiki (कोंटिकी), SlingBox (स्लिंगबॉक्स)].
दैनिक जीवन में सर्वर
कोई भी कंप्यूटर या डिवाइस जो अनुप्रयोग या सेवा प्रदान करते हैं, उन्हें सर्वर कहा जा सकता है। किसी उद्यम या कार्यालय परिवेश में नेटवर्क सर्वर की पहचान करना आसान है। एक DSL/केबल मॉडम रूटर एक सर्वर के समान होता है क्योंकि यह एक ऐसा कंप्यूटर प्रदान करता है जिसमें अनुप्रयोग सेवाएं होती है, जैसे IP एड्रेस असाइनमेंट (DHCP के माध्यम से), NAT और फ़ायरवॉल जो कंप्यूटर को बाहरी खतरों से रक्षा करने में मदद करता है। iTunes (आईट्यून्स) सॉफ्टवेयर एक म्युज़िक सर्वर को कार्यान्वित करता है जो कम्प्यूटरों में म्युज़िक को स्ट्रीम (प्रवाहित) करता है। कई घरेलू उपयोगकर्ता शेयर की गई फोल्डरों व प्रिंटरों का निर्माण करते हैं। एक दूसरा उदाहरण यह भी है कि Everquest (एवरक्वेस्ट), World of Warcraft (वर्ल्ड ऑफ़ वारक्राफ्ट), Counter-Strike (काउंटर-स्ट्राइक) व Eve Online (ईव ऑनलाइन) जैसी ऑनलाइन खेलों को होस्ट करने के लिए कई सर्वर हैं।
Server कितने प्रकार के होते हैं?
चलिए हम बात कर लेते हैं सर्वर कितने प्रकार के होते हैं वैसे तो Server कई प्रकार के होते हैं उनके सभी के कार्य अलग-अलग होते हैं हम आज बात करेंगे कुछ महत्वपूर्ण सर्वर की जो बहुत ज्यादा लोकप्रिय हैं और बहुत ज्यादा उपयोगी भी हैं।
1. File Server
यह Server नेटवर्क के द्वारा फाइल ट्रांसफर करता है Server में सभी फाइल कंप्यूटर में Store रहती हैं यह सारी कंप्यूटर फाइल्स को मैनेज करता है और यूजर्स के Request के हिसाब से फाइल्स की कॉपी यूजर्स को दिखाता है।
2. Web Server
यह एक प्रकार का Server Software है जो सारे Web Pages को Web Browser में दिखाता है और इसे कंप्यूटर प्रोग्राम भी कहा जाता है इसका मुख्य काम यूजर्स को जानकारी प्रदान करना होता है। यह वेब सर्वर वेब ब्राउजर से जुड़ा हुआ रहता है ताकि यूजर्स के हिसाब से उनको Browser में ही जानकारी प्रदान कर सके।
3. Mail Server
यह Server इंटरनेट नेटवर्क पर Email को मैनेज करता है इस सर्वर के द्वारा हम ईमेल को सेंड और रिसीव करते हैं और यूजर्स के अकाउंट की सारी डिटेल्स इस सर्वर में Store रहती है। उदाहरण के तौर पर आप किसी को भी मेल भेज रहे हैं तो वह मेल Mail Server SMTP Protocol का इस्तेमाल करके आपके दोस्त के अकाउंट में चला जाता है।
5. Database Server
यह एक कंप्यूटर सिस्टम है जिसका कार्य है Database से डाटा को Access करना है और उसे पुनः प्राप्त करने से संबंधित सेवाएं प्रदान करना है।
इंडिया लॉकडाउन
इंडिया लॉकडाउन मधुर भंडारकर निर्देशित और भंडारकर एंटरटेनमेंट के साथ पेन इंडिया लिमिटेड द्वारा निर्मित वर्ष 2022 की भारतीय हिन्दी भाषा की नाटक फ़िल्म है। फ़िल्म में श्वेता बासु प्रसाद, आहाना कुमरा, प्रतीक बब्बर, सई ताम्हणकर और प्रकाश बेलावाडी ने अभिनय किया है। फ़िल्म को पहली बार भारत में 52वें अंतर्राष्ट्रीय फ़िल्म महोत्सव प्रदर्श्तिअ किया गया। 2 दिसम्बर 2022 को फ़िल्म को ज़ी5 पर व्यावसायिक रूप में जारी किया गया। फ़िल्म में भारत में कोविड19 तालाबंदी के प्रभाव और इसके कारण लोगों द्वारा किये गये दैनिक जीवन के संघर्ष को दिखाया गया है।
कथानक
फ़िल्म में समान्तर रूप में चार कहानियाँ दिखाई गयी हैं – जो एक पिता-पुत्री के दो अलग-अलग नगरों में फंसने, एक वेश्या और उसकी समस्यायें, संसाधनों की कमी वाले एक प्रवासी मजदूर और एक पायलेट की हैं।
डायलन बडगे
डायलन एवर्स बडेज (जन्म 11 सितंबर 1995) एक स्कॉटिश क्रिकेटर है। उन्होंने 10 जून 2018 को इंग्लैंड के खिलाफ स्कॉटलैंड के लिए अपना एक दिवसीय अंतर्राष्ट्रीय (वनडे) पदार्पण किया। उन्होंने 12 जून 2018 को पाकिस्तान के खिलाफ स्कॉटलैंड के लिए ट्वेंटी 20 अंतर्राष्ट्रीय (टी20ई) की शुरुआत की।
जून 2019 में, आयरलैंड वॉल्वेस खेलने के लिए आयरलैंड दौरे में स्कॉटलैंड ए का प्रतिनिधित्व करने के लिए उन्हें चुना गया था। जुलाई 2019 में, उन्हें यूरो टी 20 स्लैम क्रिकेट टूर्नामेंट के उद्घाटन संस्करण में एडिनबर्ग रॉक्स के लिए खेलने के लिए चुना गया था। हालांकि, अगले महीने टूर्नामेंट रद्द कर दिया गया था।
अक्टूबर 2019 में, उन्हें स्कॉटलैंड की टीम में संयुक्त अरब अमीरात में 2019 आईसीसी टी 20 विश्व कप क्वालीफायर टूर्नामेंट में प्लेऑफ मैचों से पहले जोड़ा गया था, जो ओली मेयर्स की जगह ले रहे थे, जिन्हें चोट के कारण बाहर रखा गया था।
कातरा
कातरा वैज्ञानिक नाम - ऐमसैक्टा मूरी कातरा एक सर्वभक्षी कीट है। यह उत्तरी भारत में अधिकता से पाया जाता है। इनका पूरा शरीर लाल-भूरे रंग के बालों से ढका होता है। यह कीट खरीफ की फसलों में बाजरा, ज्वार, मूंग, ग्वार, मोड़, तिल एवं सनई को हानि पहुंचाता है।
पी॰सी॰ मोहन
पी॰सी॰ मोहन भारतीय जनता पार्टी से संबंधित भारतीय राजनीतिज्ञ हैं। वे २००९ में हुए आमचुनाव में कर्नाटक के बैंगलुरू मध्य चुनाव क्षेत्र से १५ वीं लोकसभा के लिए सदस्य निर्वाचित हुए हैं।
जावा मोटरसाइकिल
जावा मोटरसाइकिल (अंग्रेजी में Ideal Jawa) स्वतन्त्र भारत में बनी 250 सीसी क्षमता वाली टू स्ट्रोक रेसिंग मोटरसाइकिल थी। सन् 1960 में मैसूर शहर (वर्तमान कर्नाटक प्रान्त) में फारूक ईरानी द्वारा स्थापित आइडियल जावा (इण्डिया) लिमिटेड ने इसे चेकोस्लोवाकिया की कम्पनी जावा मोटर्स से लाइसेंस लेकर बनाया था। उस समय 250 सीसी मॉडल में ईंधन की खपत के लिहाज से यह सर्वोत्तम मोटरसाइकिल थी जो 3 लीटर पेट्रोल में 100 किलोमीटर की दूरी तय करती थी। 1970 से लेकर 1990 के दशक तक पूरे 30 साल रेसिंग मोटरसाइकिलों में इसका कोई मुकाबला नहीं था। दो स्ट्रोक और दो साइलेंसर वाली यह अनूठी मोटरसाइकिल थी जिसके सभी कलपुर्जे कवर्ड हुआ करते थे। इसकी सबसे बड़ी विशेषता यह थी कि इसके किक स्टार्टर से ही गीयर बदलने का काम हो जाता था। इसके अलावा इसका रखरखाव भी बहुत ही सस्ता और आसान था। अमूमन इसे किसी मोटर मकेनिक के पास ले जाने की जरूरत ही नहीं पड़ती थी। 1960 से 1974 तक पूरे पन्द्रह साल जावा ब्राण्ड से यह भारत में बनायी गयी बाद में ब्राण्ड और मॉडल बदल कर येज़दी हो गया। परन्तु भारतीय बाजार में ग्लोबलाइजेशन एवं विश्व व्यापार संगठन के कठोर मापदण्डों के कारण सन् 1996 में इसकी निर्माता कम्पनी को इसका उत्पादन बन्द करने के लिये बाध्य होना पड़ा।
यद्यपि जावा मोटरसाइकिल बनाने वाली कम्पनी को बन्द हुए बरसों हो चुके हैं फिर भी मैसूरवासियों के लिये आज भी जावा मोटर साइकिल सिर्फ़ एक बाइक ही नहीं बल्कि बहुत कुछ है। जावा शब्द इसके चेकोस्लोवाकियन संस्थापक जानीक फ्रांटिसेक और वांडरर के नाम के पहले दो-दो अक्षरों जा और वा को मिलाकर बनाया गया था। आज भी कर्नाटक प्रान्त में रहने वालों को इस मोटर साइकिल के नाम में मैसूर के एक प्रतापी राजा जायचमाराजेन्द्र वाडियार की स्मृति झलकती है। मैसूर राज्य में आज भी प्रति वर्ष अन्तर्राष्ट्रीय जावा येज़दी दिवस बड़ी धूमधाम से मनाया जाता है जिसमें सन् 1945 के चेक जावा मॉडल से लेकर येज़दी 350 तक की सैकड़ों विण्टेज मोटरसाइकिलें सड़कों पर दौड़ती नज़र आती हैं।
इतिहास
भारत में स्थापित इस कम्पनी द्वारा शुरुआत में जावा के केवल दो ही मॉडल बाजार में लाये गये जिनका लाइसेंस जावा मोटर्स चेकोस्लोवाकिया से लिया गया था: मूल रूप से चेकोस्लोवाकिया की एक कम्पनी जावा मोटर्स से लाइसेंस प्राप्त कर यह मोटरसाइकिल भारत में बनायी गयी थी। "फॉरएवर बाइक-फॉरएवर वैल्यू" के आकर्षक विज्ञापन के साथ भारतीय बाजारों में उतारी गयी यह मोटर साइकिल युवाओं की पहली पसन्द थी। इसके पुर्ज़े चेकोस्लोवाकिया से ही आयात किये जाते थे। बाद में इसकी निर्माता कम्पनी आइडियल जावा (इण्डिया) लिमिटेड ने अपना ब्राण्ड जावा से बदल कर येज़दी कर दिया।
भारत की इस कम्पनी ने ये मोटरसाइकिलें न केवल देश में बेचीं अपितु तुर्की, नाइजीरिया, श्रीलंका, मिस्र और ग्वाटेमाला जैसे 61 देशों को निर्यात भी कीं। सफेद रंग की येज़दी रोडकिंग मोटरसाइकिल तो ग्वाटेमाला में केवल पुलिस के प्रयोग हेतु ही निर्यात की जाती थी।
कालान्तर में इसका एक और मॉडल येज़दी 250 MT नाम से बनाया गया। यह मॉडल विशेष रूप से पर्वतारोहियों की जरूरतों को ध्यान में रखकर बनाया गया था। इसे वेनेज़ुएला को निर्यात किया जाता था।
मोटरसाइकिल रैली में प्रतिभागिता
भारत में इसकी निर्माता कम्पनी ने शोलावरम में एक रेसिंग टीम भी बनायी हुई थी जो इस मोटरसाइकिल को नेशनल मोटरसाइकिल रैली चैम्पियनशिप में भेजा करती थी। सबसे उल्लेखनीय बात यह है कि कई वर्षों तक लगातार सभी मुकाबलों में जावा मोटरसाइकिल ही जीतती रही। "जावा को केवल जावा ही हरा सकती है, कोई दूसरी मोटरसाइकिल नहीं" यह जुमला उन दिनों एक मुहावरा बन गया था।
फैक्ट्री बन्द होने का कारण
1996 में जब आइडियल जावा (इण्डिया) लिमिटेड कम्पनी भारत में बन्द हुई उस समय वहाँ 175 सीसी, मोनार्क, डीलक्स, रोडकिंग और क्लासिक II जैसे कई मॉडलों का उत्पादन जारी था। इतनी आकर्षक मोटरसाइकिल बनाने वाली कम्पनी के बन्द हो जाने का कारण भारत में प्रदूषण मानकों पर कठोर नियन्त्रण व उत्पादन फैक्ट्री में लेबर प्रॉब्लेम का होना बताया जाता है। जबकि वस्तुस्थिति यह है कि भारतीय बाजार में ग्लोबलाइजेशन के चलते विश्व व्यापार संगठन के कठोर मापदण्डों के कारण ऐसा हुआ।
बरपेटा लोक सभा निर्वाचन क्षेत्र
बरपेटा लोक सभा निर्वाचन क्षेत्र भारत के असम राज्य का एक लोक सभा निर्वाचन क्षेत्र है।
जावा मोटरसाइकिल
भारत में आने से पूर्व
भारत में जावा मोटरसाइकिल बनाने का लाइसेंस देने से पूर्व सन् 1952 से 1958 तक जावा मोटर्स कम्पनी ने 500 सीसी OHC टाइप 15 मोटरसाइकिल भी बनायी थी। यह फोर स्ट्रोक मोटरसाइकिल थी परन्तु अत्यधिक मँहगी होने व अविश्वसनीय गुणवत्ता के कारण कामयाब नहीं हुई। इसकी असफलता से सीख लेकर बाद में जावा ने टू स्ट्रोक मॉडल में 250 सीसी की कई बाइक्स भारत में बनायीं। 3 लीटर पेट्रोल में 100 किलोमीटर की दूरी तय करने वाली जावा व येज़दी मोटरसाइकिलें अपने बेहतर मापदण्डों व आकर्षक मॉडलों के कारण कई दशकों तक न केवल देशी अपितु विदेशी बाजार में भी छायी रहीं।
यूरोप में आज भी लोकप्रिय
भारत में भले ही जावा मोटरसाइकिल का उत्पादन बन्द हो गया हो परन्तु यूनाइटेड किंगडम में आज भी इसका एक समुन्नत मॉडल जावा 350 सीसी टू स्ट्रोक क्लासिक व स्पोर्टस 2012 जैसे दो नामों से लॉन्च किया गया है। पूरी तरह से इलेक्ट्रॉनिक इग्नीशन, इलेक्ट्रिक स्टार्टर व ऑटोमैटिक पम्प ऑयल इंजेक्शन जैसी अत्यानुधिक सुविधाओं से युक्त जावा का यह मॉडल आयरलैण्ड द्वारा अपने यहाँ आयातित करके यूरोप के अधिकांश देशों में बेचा जाता है।
चित्र वीथी
आइडियल जावा की मैसूर स्थित भारतीय निर्माता कम्पनी द्वारा येज़दी के नाम से बनायी गयी मोटरसाइकिलों के चित्र: <Gallery> File:Yezdi 60 Jet.jpg|येज़दी जेट 60 'बी' सीरीज़ File:Yezdi 175 Deluxe.jpg|येज़दी 175 डीलक्स File:Yezdi Deluxe.jpg|येज़दी 250 डीलक्स 'डी' टाइप File:Yezdi D 250 Classic.JPG|येज़दी 250 क्लासिक 'डी' टाइप File:Yezdi Oilking.jpg|येज़दी 250 ऑयलकिंग 'सी' टाइप File:Yezdi Roadking.jpg|येज़दी 250 रोडकिंग 'सी' टाइप File:Yezdi Monarch.jpg|येज़दी 250 मोनार्क 'सी' टाइप File:Yezdi 350 Twin.jpg|येज़दी 350 ट्विन (टाइप 634) </Gallery>
जसोइअ
जसोइअ में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
क्वार्क पदार्थ
पदार्थ की ऐसी प्रावस्था जिसमें क्वार्क और ग्लूऑन खुले होते हैं। ऐसी प्रावस्था अति उच्च तापमान पर ही पाया जा सकता है।
दूदवा खारा
दूदवा खारा राजस्थान के चूरु जिले का एक गांव है। यहां के हनुमानसिंह बुडानिया ने भारत के स्वतंत्रता आंदोलन में भाग लिया था।
खेतूबाई बीकानेर के प्रसिद्ध स्वतंत्रता सेनानी वैद्य मघाराम जी की बहन, जो दुधवा खारा किसान आंदोलन में महिलाओं की अगुआ बनी। खेतूू बाई ने महिलाओं को स्वतंत्रता आंदोलन से जोड़ने में महती भूमिका का निर्वाह किया।
सिरतोली वेरफाला, कर्णप्रयाग तहसील
सिरतोली वेरफाला, कर्णप्रयाग तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
आत्म ख्यातिवाद
भ्रम सम्बन्धी विचार को ख्याति विचार कहते हैं।
आत्म ख्यातिवाद – योगाचार, विज्ञानवादी, का भ्रम सिद्धांत आत्म ख्यातिवाद कहलाता है। इनके अनुसार विज्ञान ही एकमात्र सत है इससे भिन्न स्वतंत्र, पृथक बाह्य पदार्थ की सत्ता नहीं है। वस्तुएँ मन के प्रत्यय मात्र है। ये प्रत्यय आत्म निहित है ये आत्म निहित प्रत्यय ही बाह्य पदार्थ का रूप लेकर बहिर्वत प्रतीत होते हैं, चूंकि आत्म निहित विज्ञान ही गलत प्रकिया के चलते बर्हिवत प्रतीत होते हैं।
इनका भ्रम संबंधी सिद्धांत आत्म ख्यातिवाद कहलाया है ये भ्रम को विषयगत के स्थान पर आत्मगत मानते है
आलोचना
1 आत्म ख्यातिवाद को मानने पर यर्थाथ ज्ञान तथा अयर्थाथ का भेद समाप्त हो जाता है
2 आत्मख्यातिवाद को मानने पर ज्ञान की सम्यक रूपेण व्याख्या नहीं हो पाती है यहाँ ज्ञाता, ज्ञान, ज्ञेय मॅ भेद नहीं हो पाता है परिणाम स्वरूप ज्ञान प्रक्रिया की आवश्य्क शर्तें यहाँ पूरी नहीं हो पाती
पटना महानगरीय क्षेत्र
पटना महानगरीय क्षेत्र भारत में बिहार की राजधानी पटना के आसपास के महानगरीय क्षेत्र की एक आधिकारिक परिभाषा है। इसे पटना महानगरीय क्षेत्र या पटना योजना क्षेत्र के रूप में भी जाना जाता है। इसमें एक नगर निगम और पटना जिले की पाँच नगरपालिका परिषदें शामिल हैं। पूरे क्षेत्र में 1,167.04 वर्ग किमी के क्षेत्र में 2,874,000 की अनुमानित जनसंख्या (2001 के अनुसार) है। बिहार सरकार ने 13 अगस्त 2014 को इस क्षेत्र को अधिसूचित किया,  PRDA क्षेत्र को प्रतिस्थापित किया, जिसमें वैशाली जिले का हाजीपुर और सारण जिले का सोनीपुर शामिल था।
धाणक N.Z.A., नैनीताल तहसील
धाणक N.Z.A., नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
प्रेमम्
प्रेमम् (പ്രേമം) वर्ष 2015 की मलयालम भाषा की रूमानी फ़िल्म है। इसे अल्फोंस पुथरेन ने लिखा, निर्देशित और संपादित किया है। इसमें निविन पौली और साई पल्लवी प्रमुख भूमिकाओं में हैं। कहानी जॉर्ज (निविन) और उसके दोस्तों की किशोरावस्था से लेकर वयस्कता तक का अनुसरण करती है। उसकी रोमांटिक यात्रा उसे कई चरणों से गुज़ारती है। फिल्म में मडोना सेबेस्टियन, अनुपमा परमेस्वरन, शबरीश वर्मा, कृष्णा शंकर, सिजू विल्सन, अनंत नाग, विनय फोर्ट, सौबिन शाहिर और अन्य कलाकारों की टुकड़ी भी शामिल है।
₹4 करोड़ के बजट पर बनी यह फिल्म ₹76 करोड़ की कमाई के साथ व्यावसायिक रूप से सफल रही। फ़िल्म ने अपने निर्देशन, पटकथा, निविन और पल्लवी के प्रदर्शन, संगीत, छायांकन और संपादन के लिए विशेष रूप से प्रशंसा पाई। इसके साथ इसने कई श्रेणियों में पुरस्कार और नामांकन प्राप्त किए। यह केरल में 175 दिनों और तमिलनाडु में 300 दिनों से अधिक समय तक सिनेमाघरों में बनी रही। फिल्म को 2016 में इसी नाम से तेलुगू में भी बनाया गया था।
कहानी सारांश
2000
जॉर्ज डेविड 16 वर्षीय छात्र है जो अलुवा, केरल में स्कूल में पढ़ता है। वह छोटे से गांव उलियानूर की सबसे सुंदर स्कूली लड़की मैरी (अनुपमा परमेस्वरन) पर मोहित है। जॉर्ज अपने दोस्त, शंभू और कोया के साथ अक्सर मैरी से बात करने की कोशिश में उसका पीछा करता है। लेकिन वह उसके पिता से डरता है। मैरी अपनी खूबसूरती के लिए मशहूर है और उसके दूसरे चाहने वाले भी हैं।
जॉर्ज हर बार मैरी से बात करने की हिम्मत जुटाता है लेकिन सामने कुछ नहीं कह पाता। जॉर्ज का दिल टूट जाता है जब उसे पता चलता है कि मैरी एक दूसरे लड़के के साथ रिश्ते में है। उस लड़के का नाम भी जॉर्ज है। मैरी इस बारे में उससे मदद मांगती है। वह दुखी मन से उसकी मदद करता है। साल के अंत में परीक्षा में निराशाजनक प्रदर्शन के बाद जॉर्ज, शंभू और कोया अपने जीवन की गंभीरता में अंतत: डूब जाते हैं।
2005
जॉर्ज और उसके दोस्तों को यूनियन क्रिश्चियन कॉलेज, अलुवा में प्रवेश मिलता है। एक दिन, जॉर्ज और उसके दोस्त मलार (साई पल्लवी) से मिलते हैं। वह उनके कॉलेज में एक नई प्रोफ़ेसर हैं। जॉर्ज तुरन्त उसके प्यार में पड़ जाता है और प्रतीत होता है कि वह भी उसके बारे में ऐसा ही महसूस करती है। एक दूसरे के लिए उनके प्यार के बारे में आश्वस्त होकर, वह उनके रिश्ते को आगे बढ़ाता है और शादी के बारे में सोचता है। साथ ही, जॉर्ज के कॉलेज शिक्षक, विमल सर भी मलार के प्यार में पड़ जाते हैं और अपने पीटी शिक्षक दोस्त, शिवन की मदद से उसे लुभाने की कोशिश करते हैं।
उस वर्ष के अंत में, मलार अपने कज़िन भाई, अरिवाझगन के साथ कोडैकनाल में अपने परिवार से मिलने जाती है। वह परंपरा के अनुसार उसका होने वाला पति है। सप्ताह बाद, कॉलेज में यह घोषणा की जाती है कि मलार चोटिल हो गई है और इसलिए उसने अपनी नौकरी छोड़ दी है। जॉर्ज और उसके दोस्त मलार को देखने के लिए तुरंत कोडैकनाल चल पड़ते हैं। उन्हें यह पता चलता है कि दुर्घटना में लगी चोटों के कारण मलार ने अपनी याददाश्त खो दी है। वह जॉर्ज को पहचानने में विफल रहती है और उसके साथ अपने रिश्ते को याद नहीं कर पाती है। नतीजतन, मलार अरिवाझगन से शादी कर लेती है और जॉर्ज अपने दोस्तों के साथ उसकी शादी के रिसेप्शन में शामिल होता है।
2014
जॉर्ज अब 30 वर्ष का है और अपने बचपन के दोस्त जोजो के साथ एक कैफे चलाता है। वहां, वह 22 वर्षीय सेलिन (मडोना सेबेस्टियन) से मिलता है और उसके प्रति आकर्षण महसूस करता है। बाद में उसे पता चलता है कि वह मैरी को जानती थी और वे जल्दी ही दोस्त बन जाते हैं। उम्र के अंतर के बावजूद, जॉर्ज सेलीन को विवाह-प्रस्ताव देने का फैसला करता है।
हालाँकि, वह रॉनी वर्गीज नाम के एक व्यक्ति से सगाई करने वाली होती है। रॉनी अपनी सगाई के दौरान लगातार सेलीन का अपमान करता है, जिसके परिणामस्वरूप उनकी शादी टूट जाती है। अंत में, जॉर्ज सेलीन से शादी कर लेता है। उसकी शादी के रिसेप्शन के दौरान, मलार अपने पति के साथ आती है। उसे सेलीन ने आमंत्रित किया था। मलार की याददाश्त वापस आ गई है लेकिन उसने जॉर्ज को यह नहीं बताया है। वह उसे सेलीन के साथ खुश देखकर संतुष्ट है।
हुपारी
हुपारी (Hupari) भारत के महाराष्ट्र राज्य के कोल्हापुर ज़िले में स्थित एक नगर है।
दौली खाती गाँव, तिरवा (कन्नौज)
दौली खाती तिरवा, कन्नौज, उत्तर प्रदेश स्थित एक गाँव है।
जयराम आचार्य
जयराम आचार्य (4 जुलाई 1928 - 5 अप्रैल 2017) भारत के प्रसिद्ध सितार वदक थे। वे हिन्दी फिल्म संगीत के एक ऐसे चमकते सितारे थे जिनको हर संगीतकार अपने गानों की सुन्दरता बढ़ाने के लिए इस्तेमाल करना चाहता था। उन्होंने हज़ारों गीतों और फिल्मों की पृष्ठभूमि में सितार का कमाल सुनाया था। जयराम आचार्य वह व्यक्ति थे जिन्होंने सलिल चौधरी की ऑल टाइम क्लासिक “परख” के “ओ सजना, बरखा बहार आई” में अद्भुत परिचयात्मक सितार की भूमिका निभाई थी।
जयराम आचार्य का जन्म तमिलनाडु के एक ऐसे परिवार में हुआ था जिसमें सितार और वायलिन का बोलबाला था। लेकिन उनका 1939 में मुंबई आने का कारण हिंदी फिल्मों में गायक बनना था। इसी के चलते उन्होंने “नया ज़माना आया लोगों” (मेरा संसार, 1941) गीत के लिए कोरस में भी कोशिश की थी।
जयराम आचार्य के सैकड़ों यादगार गीतों में “अजी बस शुक्रिया” (1958), फिल्म शारदा (1957) से “ओ चाँद जहाँ वो जाए”, फिल्म गुड्डी (1971) से बोले रे पपिहरा और आंधी (1975) से “तेरे बिना ज़िन्दगी से” आपको अब सितार का संगीत अपने याद आने लगेगा।
उनको अपने प्रसिद्ध निजी एल्बमों जैसे सितार गोज़ लैटिन (एनोक डेनियल के साथ), जिंगल बेल्स आदि के लिए काफी सराहना मिली थी। 1968 में उन्होंने बोसा नोवा संगीत का एक एल्बम जारी किया था जिससे प्रेरणा लेकर एंटोनियो जोबिम क्लासिक को निकाला गया था।
मुंबई का यशवंतराव नाट्य मंदिर, माटुंगा में 15 फरवरी 2009 को एक विशेष संगीत कार्यक्रम में जिन दो महान वाद्ययंत्र वादकों का उत्सव मनाया गया उनमें से एक थे सितार वादक जयराम आचार्य और बहुमुखी प्रतिभावान बुर्जोर लॉर्ड। फिल्म संगीतकारों के लिए स्वर आलाप के प्रोत्साहन और समर्थन का दावा करने के लिए यह एक और शाम थी। आचार्य सिने संगीतकारों की एसोसिएशन, मुंबई के संस्थापक सदस्यों में से एक थे।
जयराम आचार्य का 5 अप्रैल 2017 को निधन हो गया।
अप क्वार्क
यह क्वार्क का एक फ्लेवर है अथवा एक प्रकार का क्वार्क है जिसका आवेश +(2/3)e, द्रव्यमान 2.4 MeV/c2 तथा प्रचक्रण 1/2 होता है।
पिलास्टर
अर्ध स्तंभ (जिसे कुड्य स्तंभ भी कहते हैं, :पिलास्टर) परम्परागत स्थापत्य कला का एक वास्तु घटक होता है; जिसका प्रयोग दिखने में एक सहायक स्तंभ की उपस्थिति का कार्य करता था एवं ऊपरी दीवार की सीमा तय करता था। मूल रूप में इसका प्रयोग अलंकरण मात्र होता था। इसमें एक सीधी सतह दीवार की मूल सतह से उभरी या उठी हुई होती थी और एक स्तंभ का आभास देती थी जिसके ऊपर एक स्तंभ शीर्ष भी बना होता था तथा नीचे एक स्तंभ आधार भी बना होता था, साथ ही अन्य स्तंभ संबंधी घटक भी उपस्थित रहते थे। एक पिलास्टर की तुलना में एक असल स्तंभ दीवार एवं ऊपरी छत के घटकों को असल में सहारा देता था।
हाथरस का किला
हाथरस का किला, (जिसे राजा दयाराम किला और श्री दाऊजी मंदिर के नाम से भी जाना जाता है), 18वीं सदी का किला है। किले का निर्माण जाट राजा राजा दयाराम सिंह द्वारा किया गया था, और यह उत्तर प्रदेश के हाथरस शहर में स्थित है। आमतौर पर किला गेट के नाम से जाना जाने वाला हाथरस का किला सबसे अच्छे पर्यटन स्थलों में से एक है। हालांकि, यह उत्तर प्रदेश में पर्यटन स्थल के रूप में पंजीकृत नहीं है
उजाले उनकी यादों के
उजाले उनकी यादों के - यह कार्यक्रम आजकल हर रविवार को रात में साढे नौ से दस बजे तक प्रसारित होता है जबकि पहले मंगलवार गुरूवार को इसी समय प्रसारित होता था। इस कार्यक्रम में जैसे कि नाम से ही पता चलता है बीते समय की फ़िल्मी हस्तियों से बातचीत की जाती है।
इस कार्यक्रम की परिकल्पना (काँन्सेप्ट) बहुत अच्छा है। आमतौर पर ऐसे कार्यक्रमों में जिनसे बातचीत की जाती है उन्हीं के बारे में जानकारी मिलती है पर यहाँ ऐसा नहीं है। यहाँ उस कलाकार के पूरे कैरियर के दौरान जिन-जिन लोगों के साथ उनका साथ रहा उन सभी के बारे में बात होती है। इतना ही नहीं फ़िल्मी जीवन से हट कर दूसरे क्षेत्र में भी अगर उस कलाकार का योगदान है तो उस पर भी विस्तार से बातचीत होती है।
यह कार्यक्रम शायद कमलेश (पाठक) जी प्रस्तुत करतीं है। इस कार्यक्रम के स्वरूप के लिए विविध भारती को बधाई। मेहमान कलाकार से बातचीत करते हैं कमल (शर्मा) जी। इस कार्यक्रम की लोकप्रियता में कमल (शर्मा) जी का बहुत बड़ा योगदान है। वह ख़ुद बहुत ही कम बोलते है पर मेहमान से सब कुछ उगलवा लेते हैं। ऐसी बातें भी जो आमतौर पर लोकप्रिय कलाकार शायद ही कहना पसन्द करें जैसे -
आजकल चल रही शृंखला में लोकप्रिय कलाकार शशिकला ने बताया कि जब मदर टेरेसा के आश्रम में कलकत्ता में वो समाज सेवा कर रहीं थी तब उन्हें मदर से मिलने की बहुत इच्छा थी और जब मदर आईं तो कैसे छोटे बच्चों की तरह वो दरवाज़े के बाहर से मदर को देखने लगी थीं।
जब मैनें इस स्तर पर बातचीत सुनी तो मुझे लगा यह तो कमल जी का ही कमाल है और क्या तरीका रहा होगा प्रस्तुतकर्ता (शायद कमलेश पाठक) का और क्या छवि है विविध भारती की कि एक कलाकार अपना दिल खोल कर रख देता है।
सिर्फ़ एक ही शृंखला जो अभी पूरी भी नहीं हुई जिसको सुन कर व्ही शान्ताराम के बारे में बहुत जानकारी मिली जिसे शशिकला ने अन्ना साहेब कहा। मुझे याद आ गई फ़िल्म तीन बत्ती चार रास्ता जिसमें छह बहुओं वाले लालाजी की मराठी बहू बनी थी शशिकला।
हृषि दा यानि हृषिकेश मुखर्जी के बारे में भी बातें हुई। बताया गया उनका काम करने का अंदाज़ और मुझे याद आ गई अनुपमा की शोख़ और चंचल पर सकारात्मक भूमिका वाली शशिकला जो अपनी सहेली शर्मिला टैगोर से फोन पर देर तक बात करती है और जवाब नहीं मिलने पर कहती है - ज़रूर सिर हिला रही होगी।
लता मंगेशकर और मीनाकुमारी के बारे में बातें हुई तो मुझे याद आ गई फ़िल्म फूल और पत्थर जिसमें वैम्प बनी शशिकला गाती है -
शीशे से पी या पैमाने से पी या मेरी आँखों के मयख़ाने से पी
और सबसे ज्यादा याद आ आया वो अंतिम सीन जहाँ वो अपने ख़ास वैम्पनुमा कपड़े पहन कर धर्मेन्द्र से मिलने बस्ती में जाती है और सारी बस्ती उसे देखने जमा हो जाती है।
उजाले उनकी यादों के
विविध भारती ने हमेशा अपनी जिम्‍मेदारी को समझा है और तत्‍परता से इसे निभाया भी है। देश का ये एकमात्र रेडियो चैनल है जिसने संगीत को अपना धर्म माना है और हर तरह के संगीत को अपने कार्यक्रमों में जगह दी है। विविध भारती ने डॉक्‍यूमेन्‍टेशन का काम भी किया है। चूंकि विविध भारती मूलत: फिल्‍मी मनोरंजन की सेवा है इसलिए यहां जानी मानी फिल्‍मी हस्तियों की रिकॉर्डिंग्‍स को सदैव प्राथमिकता दी जाती है। आज विविध भारती के पास फिल्‍मी हस्तियों और संगीत जगत की हस्तियों की जितनी रिकॉर्डिंग हैं उतनी शायद कहीं और नहीं होंगी। राज कूपर से लेकर शाहिद कपूर तक और नरगिस से लेकर प्रियंका चोपड़ा तक हर महत्‍त्‍वपूर्ण फिल्‍मी हस्‍ती की रिकॉर्डिंग विविध भारती के संग्रहालय में सुरक्षित है। लेकिन जब ये महसूस किया गया कि किसी फिल्‍मी हस्‍ती की छोटी सी रिकॉर्डिंग श्रोताओं की जरूरतों को पूरा नहीं करती तो एक नया कार्यक्रम शुरू हुआ जिसका नाम था उजाले उनकी यादों के। इस कार्यक्रम के ज़रिए कई फिल्‍मी हस्तियों की पूरी जीवन यात्रा पर चर्चा की गयी। इसमें संगीतकार नौशाद, ओ पी नैयर, खय्याम, रवि, लक्ष्‍मी प्‍यारे की जोड़ी के प्‍यारे लाल, संगीतकार, कल्‍याण जी आनंद जी की जोड़ी के आनंद जी, अभिनेत्री माला सिन्‍हा, वहीदा रहमान, लीना चंदावरकर, गायक महेंद्र कपूर, निर्देशक प्रकाश मेहरा समेत कई बड़ी हस्तियों से लंबी लंबी बातचीत की गयी है। इन कलाकारों की छह से लेकर दस घंटे बल्कि इससे भी ज्‍यादा वक्‍फे की रिकॉडिंग्‍स करके विविध भारती ने इतिहास को समेटने का महती कार्य किया है। और आज भी कर रही है।
संगीत सरिता
संगीत-सरिता
सुबह साढ़े सात बजे प्रसारित होने वाले कार्यक्रम संगीत सरिता के माध्यम से विविध भारती ने अपने तमाम श्रोताओं के भीतर संगीत की समझ कायम करने का प्रयास किया है। संगीत सरिता में आमंत्रित विशेषज्ञ संगीत की बारीकियों को बहुत सरल शब्‍दों में समझाते हैं। मिसालें देते हैं, गायन की बानगी पेश करते हैं और किसी राग पर आधारित फिल्‍मी गीत सुनवाकर श्रोताओं को उस राग से पूरी तरह परिचित करा देते हैं। बरसों बरस से ये विविध भारती के बेहद लोकप्रिय कार्यक्रमों में से एक है। संगीत और फिल्‍म जगत की अनगिनत बड़ी हस्तियां इसमें शामिल हो चुकी हैं। राहुल देव बर्मन, आशा भोसले और गुलज़ार की सहभागिता वाली एक श्रृंखला थी 'मेरी संगीत यात्रा'। जो बेहद लोकप्रिय हुई थी। इसी तरह संगीतकार अनिल बिस्‍वास और उनकी पत्‍नी गायिका मीना कपूर के सहभाग वाली श्रृंखला 'रसिकेशु' को भी लोग बहुत याद करते हैं। एक श्रृंखला इस कार्यक्रम में संगीतकार-द्वय 'शिव-हरि' ने भी की थी। नाम था 'मेरी संगीत यात्रा'।
इनवर्नेस हवाई अड्डा
इनवर्नेस हवाई अड्डा (Port-adhair Inbhir Nis)  डालक्रॉस में स्थित एक अंतर्राष्ट्रीय हवाई अड्डा है जो कि स्कॉटलैंड के इनवर्नेस शहर के उत्तर-पूर्व में 7 NM की दूरी पर स्थित है। इसका स्वामित्व हाइलैंड्स एंड आइलैंड्स एयरपोर्ट्स लिमिटेड (HIAL) के पास है। हवाईअड्डा यात्रियों के लिए इनवर्नेस और स्कॉटलैंड के उत्तर में मुख्य प्रवेश द्वार है, जिसमें पूरे यूनाइटेड किंगडम के विभिन्न शहरों औरमहाद्वीपीय यूरोप लिए विभिन्न अनुसूचित विमान सेवाएं हैं। चार्टर और माल ढुलाई के लिये उड़ानें पूरे यूके और यूरोप में संचालित होती हैं। नवीनतम आंकड़े बताते हैं कि 2019 में 946,391 यात्री इस हवाई अड्डे से आए गये।  हवाईअड्डा डलक्रॉस हैंडलिंग का मुख्यालय भी है जो अब स्कॉटलैंड में संचालित होता है।
प्रारंभिक वर्षों
हवाई क्षेत्र का निर्माण वायु मंत्रालय द्वारा 1940 में रॉयल एयर फ़ोर्स स्टेशन डाल्क्रॉस (RAF Dalcross) के रूप में किया गया था, और द्वितीय विश्व युद्ध के दौरान उपयोग में था।
हवाई अड्डे को 1947 में नागरिक संचालन के लिए खोला गया था। ब्रिटिश यूरोपीय एयरवेज, ब्रिटिश एयरवेज के पूर्ववर्तियों में से एक , ने हॉकर सिडली ट्राइडेंट जेट और विकर्स विस्काउंट्स जैसे विमानों का उपयोग करके 1970 के दशक के मध्य में लंदन-हीथ्रो के लिए उड़ानें शुरू कीं। 1970 के दशक के अंत और 1980 के दशक की शुरुआत में इनवर्नेस और हीथ्रो के बीच दो दैनिक उड़ानें थीं; हालांकि, खराब वित्तीय प्रदर्शन के आधार पर मार्ग को 1983 में बंद कर दिया गया था। डैन-एयर को यह सेवा विरासत में मिली और उन्होंने तीन बार दैनिक सेवा की पेशकश की। 1980 के दशक के अंत में एयरलाइन ने लंदन-गैटविक और मैनचेस्टर से संपर्क जोड़ने के मार्ग को बनाए रखा; हालांकि, ये नई सेवाएं सफल नहीं साबित हुईं और इन्हें बंद कर दिया गया।
2009 से विकास
2004 में, थॉमसन होलिडेज़ के लिए पीक सीजन में पाल्मा डी मलोरका, इबीसा और Lanzarote के लिए चार्टर उड़ानों की एक छोटी श्रृंखला स्पैन एयर के विमान का उपयोग कर के शुरू की। पाल्मा के लिए उड़ानों को 2010 तक बनाए रखा गया (और रिउस के लिये दो मौसमों तक उड़ाया गया )। न्यूमार्केट हॉलीडेज अभी भी पूरे वर्ष में चयनित तिथियों पर इनवर्नेस से विभिन्न चार्टर संचालित करता है। जून 2017 में थॉमसन हॉलिडे एयर यूरोपा के एक चार्टर्ड बोइंग 737-800 का उपयोग करते हुए एक बार फिर पाल्मा के लिए मौसमी उड़ानों के साथ बाजार में लौटे।
अंतर्राष्ट्रीय अनुसूचित सेवाओं को 2000 के दशक के अंत से पूर्व तक सफलतापूर्वक स्थापित करना तब तक मुश्किल रही जब तक 2009 की गर्मियों में डसेलडोर्फ और इनवर्नेस के बीच एक साप्ताहिक मौसमी सेवा शुरू हुई जो लुफ्थांसा सिटीलाइन द्वारा संचालित थी, और 2011 में फ्लाईबे ने एम्स्टर्डम के लिए दैनिक संचालन शुरू किया। अब-निष्क्रिय स्नोफ्लेक (एसएएस की एक कम लागत वाली सहायक कंपनी ) ने 2004 की गर्मियों में स्टॉकहोम के लिए दो बार साप्ताहिक सेवा संचालित की, हालांकि मांग की कमी के कारण ऑपरेशन की एक छोटी अवधि के बाद सेवा वापस ले ली गई थी। केएलएम यूके ने 1997 में एडिनबर्ग के माध्यम से एम्स्टर्डम के लिए एक दैनिक सेवा संचालित की, लेकिन यह अल्पकालिक थी, केवल कुछ महीनों तक चली। स्कॉटएयरवेज ने 2001 में एम्स्टर्डम के लिए एक सेवा शुरू की; हालांकि, 11 सितंबर की घटनाओं के बाद इसे वापस ले लिया गया था। डबलिन के लिए चार बार साप्ताहिक सेवा एर अरन द्वारा 2006 और 2008 के बीच संचालित की गई थी, इससे पहले ईंधन की कीमतों में वृद्धि के कारण वापस ले लिया गया था।